laion/Wikipedia-Exotic huggingface dataset:
מרצדס-בנץ EQB

מרצדס בנץ EQB (באנגלית: Mercedes-Benz EQB) היא מכונית משפחתית יוקרתית חשמלית במרכב קרוסאובר בעלת שבעה מקומות, שמיוצרת על ידי מרצדס בנץ משנת 2021. היא הוצגה בתערוכת הרכב הבינלאומית של שאנגחאי באפריל 2021 והגיעה לישראל ב-18 ביולי 2022. ה-EQB היא החמישית במשפחת מרצדס-בנץ EQ. ה-EQB מעוצבת כמו מרצדס-בנץ GLB-קלאס שהיא ה"אמא" של ה-EQB החשמלית שמבוססת עליה וכמו שאר דגמי EQ של מרצדס שמקבלות עיצוב ופלטפורמה המתאים למכונית חשמלית. בפנים המכונית ניתן לראות מסך מגע המשדר את המולטימדיה המחובר ללוח מחוונים דיגיטלי. ה-EQB כוללת שלושה מערכות הנעה חשמליות. EQB 250: גרסת ההנעה אחורית הכוללת מנוע חשמלי המספק 190 כ"ס ומומנט מרבי של 39.2 קג"מ. סוללת ליתיום יון בקיבולת 66.5 קוט"ש המאפשרת טווח נסיעה חשמלי של בין 433–474 ק"מ. נתון התאוצה מ-0 ל-100 קמ"ש עומד על 8.9 שניות ומהירות מרבית מוגבלת אלקטרונית של 160 קמ"ש. צריכת האנרגיה עומדת על בין 16.3–17.8 קוט"ש לכל 100 ק"מ. EQB 300 4MATIC: גרסת ההנעה כפולה הכוללת שני מנועים חשמליים המספקים יחד כ-228 כ"ס ומומנט מרבי של 39.7 קג"מ. סוללת ליתיום יון בקיבולת 66.5 קוט"ש המספקת טווח נסיעה חשמלי של 410 ק"מ. נתון התאוצה מ-0 ל-100 קמ"ש עומד על 8.0 שניות ומהירות מרבית מוגבלת אלקטרונית של 160 קמ"ש. צריכת האנרגיה עומדת על בין 18.1–19.4 קוט"ש לכל 100 ק"מ. EQB 350 4MATIC: גרסת ההנעה כפולה הכוללת שני מנועים חשמליים המספקים יחד כ-292 כ"ס ומומנט מרבי של 53 קג"מ. סוללת ליתיום יון בקיבולת 66.5 קוט"ש המספקת טווח נסיעה חשמלי של בין 395–423 ק"מ. נתון התאוצה מ-0 ל-100 קמ"ש עומד על 6.2 שניות ומהירות מרבית מוגבלת אלקטרונית של 160 קמ"ש. צריכת האנרגיה עומדת על בין 18.1–19.4 קוט"ש לכל 100 ק"מ. מרצדס-בנץ EQB מצויד במטען פנימי המאפשר טעינה AC בהספק של עד 11 קילוואט וטעינה מהירה DC של הדגם אפשרית עד להספק של 100 קילוואט המטעינה את הסוללה מ-0% ל-80% בתוך 30 דקות. מדיה וקבצים בנושא מרצדס-בנץ EQB בוויקישיתוף אתר האינטרנט הרשמי של מרצדס-בנץ EQB (בגרמנית) קובי זוילי, מרצדס EQB - חשמלי עם 7 מושבים, באתר פורטל הרכב גיר, ‏19 באפריל 2021 מרצדס EQB החשמלי נחשף - 7 מושבים חשמלי, באתר קארטיוב, ‏19 באפריל 2021 cartube, שבעה מושבים חשמלי: 2022 מרצדס EQB בישראל - מחיר החל מ- 349,900 שקל, באתר cartube מרצדס לא מספקת פרטים נוספים מעבר לכתוב
משרד המזון והחקלאות של הרייך

משרד המזון והחקלאות של הרייך (בגרמנית: Reichsministerium für Ernährung und Landwirtschaft) היה משרד ממשלתי של גרמניה בתקופת רפובליקת ויימאר בין השנים 1919 ל-1933 ובמהלך תקופת גרמניה הנאצית בין 1933 ל-1945. בינואר 1935 המשרד אוחד עם משרד החקלאות והייעור הפרוסי (שהוקם ב-1879). ב-1938 שונה שמו של המשרד "משרד המזון והחקלאות של פרוסיה והרייך". לאחר כניעת גרמניה הנאצית ופיצול גרמניה, הוקם בגרמניה המערבית משרד החקלאות והמזון הגרמני, שמשמש את גרמניה המאוחדת עד היום. במרץ 1919, הוקם "משרד המזון של הרייך" שאוחד בספטמבר של אותה שנה עם משרד הכלכלה של הרייך, במרץ 1920 פוצל והוקם כמשרדי עצמאי מחדש לאחר הפוטש של קאפ. באותה שנה עבר המשרד לרחוב וילהלמשטראסה 72 שבברלין. מ-1924 הושאלו מהבניין ארבעה ציורים של אוגוסט ובר אך לאחר מלחמת העולם השנייה הציורים לא נמצאו. לאחר שהנאצים תפסו את השלטון בינואר 1930, אלפרד הוגנברג מונה לעמוד בראשות המשרד, אך הוא אולץ להתפטר ביוני 1933. הוגנברג הוחלף על ידי בכיר המפלגה הנאצית, ריכרד ולטר דרה. כחלק מתהליך האחדה דרה פעל להקמת התאגיד הנאצי רייכסנהרשטאד (אנ'), אשר ויסת את ייצור המזון. דרה הוביל קמפיין מול בעלי אדמות גדולים שייפרדו מכמה מאדמותיהם כדי ליצור משקים חדשים, כמו כן הוא קידם את חוק הרייכסרבהוף (אנ'). הוא גם הסב את מרבית המשקים הקטנים במדינה לאחוזות משפחתיות שהיו אמורות לעבור מאב לבן מכוח דיני הורשה עתיקים. אמנם זה הגן על חקלאים קטנים מפני עיקול ובעיות כלכליות מודרניות רבות אחרות, אך הוא גם קשר אותם ואת צאצאיהם לאדמה באופן נצחי. בינואר 1935 המשרד אוחד עם משרד החקלאות והייעור הפרוסי (שהוקם ב-1879). ב-1938 שונה שמו של המשרד "משרד המזון והחקלאות של פרוסיה והרייך". לאחר כניעת גרמניה הנאצית ופיצול גרמניה, הוקם בגרמניה המערבית משרד החקלאות והמזון הגרמני, שמשמש את גרמניה המאוחדת עד היום. מדיה וקבצים בנושא משרד המזון והחקלאות של הרייך בוויקישיתוף Hans Kehrl: Krisenmanager im Dritten Reich.
Blurring the Edges

Blurring the Edges הוא אלבום האולפן השני של הזמרת-יוצרת האמריקאית מרדית ברוקס. האלבום יצא לאור ב-6 במאי 1997, על ידי חברת התקליטים קפיטול רקורדס. מידע על האלבום Blurring the Edges באתר MusicBrainz מידע על האלבום Blurring the Edges באתר AllMusic האלבום Blurring the Edges באתר Discogs האלבום Blurring the Edges באתר ספוטיפיי Blurring the Edges, Genius (באנגלית)
See It Through My Eyes

See It Through My Eyes הוא אלבום האולפן השלישי של הזמרת-יוצרת האמריקאית מרדית ברוקס. האלבום יצא לאור ב-11 בנובמבר 1997, על ידי חברת התקליטים ULG Records. מידע על האלבום See It Through My Eyes באתר MusicBrainz See It Through My Eyes, Genius (באנגלית)
Deconstruction

Deconstruction הוא אלבום האולפן הרביעי של הזמרת-יוצרת האמריקאית מרדית ברוקס. האלבום יצא לאור ב-28 בספטמבר 1998, על ידי חברת התקליטים קפיטול רקורדס. מידע על האלבום Deconstruction באתר MusicBrainz מידע על האלבום Deconstruction באתר AllMusic האלבום Deconstruction באתר Discogs Deconstruction, Genius (באנגלית)
Bad Bad One

Bad Bad One הוא אלבום האולפן החמישי של הזמרת-יוצרת האמריקאית מרדית ברוקס. האלבום יצא לאור ב-21 במאי 2002, על ידי חברת התקליטים Gold Circle Records. בשנת 2004, הוציאה ברוקס מהדורה מחודשת לאלבום הנקראת Shine. מידע על האלבום Bad Bad One באתר MusicBrainz Bad Bad One, Genius (באנגלית)
Shine (אלבום של מרדית ברוקס)

Shine הוא הוצאה מחודשת של הזמרת-יוצרת האמריקאית מרדית ברוקס. האלבום יצא לאור ב־21 בספטמבר 2004, על ידי חברת התקליטים סבוי רקורדס. זוהי מדורה מחודשת לאלבומה הקודם של ברוקס Bad Bad One, משנת 2002. מידע על האלבום Shine באתר MusicBrainz Shine, Genius (באנגלית)
If I Could Be...

If I Could Be... הוא אלבום האולפן החמישי של הזמרת-יוצרת האמריקאית מרדית ברוקס. האלבום יצא לאור ב־25 בספטמבר 2007, על ידי חברת התקליטים סבוי רקורדס. האלבום If I Could Be... באתר ספוטיפיי If I Could Be..., Genius (באנגלית)
יוז'ף קמנפי

יוז'ף קמנפי (במקור הרטמן - Hartmann, בהונגרית: Keményffy József; סנטאישטוואנבקשה, 1812 או 1814 – זילה, 24 בנובמבר 1895) היה לוחם חופש יהודי-הונגרי ואמריקאי, מורה בעיסוקו האזרחי, בעל עסק לצביעת מסגרות בזהב, וארכיונאי. יוז'ף קמנפי נולד במשפחה יהודית בורגנית חסרת כל רכוש. הוא שירת כסמל בצבא הקיסרי האוסטרי (1831-1840). לאחר מכן עבר קורס פדגוגי בווינה והפך למורה בבית בקושיצה. בהיותו הונגרי, הצטרף למהפיכת 1848 בהונגריה שמכונה מלחמת העצמאות ההונגרית בשנים 1848–1949. מיולי 1848 שירת בדרגת סגן, כשליש במשמר הלאומי בקושיצה. הוא עבר את טבילת האש בקרב פאקוזד. אחר כך שירת בגדוד החי"ר ה-34 ואחר כך בגדוד 44 כקפטן. לאחר מכן עסק בהכשרת קצינים בבית הספר הצבאי הראשי. אחרי שעזב את פשט, המשיך בהכשרת סטודנטים לקצונה בדברצן ובמזהדיאש. החל מ-1 ביוני 1849 הועלה לדרגת רב-סרן ומונה למפקד גדוד 90 ובמקביל היה גם מדריך בקורס קצינים בכירים בסגד. לאחר הכניעה של הצבא ההונגרי בווילאגוש, הצבא האוסטרי גייס אותו בכוח כטוראי למשך 12 שנה והציב אותו בארד, אך קמנפי נמלט במהרה מהצבא, הגיע להמבורג ומשם לארצות הברית. בשנות ה-50 של המאה ה-19 הוא לקח חלק פעיל בחייהם הציבוריים של מהגרים הונגרים בניו יורק. שמו הופיע מספר פעמים בכתב העת New York Journal of Hungarian Exiles. גם קמנפי גינה את מתיאש סדלאק, שהשמיץ את מנהיג המהפכה ב-1848, לאיוש קושוט. עוד לפני מלחמת האזרחים האמריקנית הפך קמנפי לחסידו של המועמד הרפובליקני הראשון לנשיאות, הגנרל ג'ון סי פרימונט. במהלך מלחמת האזרחים האמריקנית הוא שימש כקפטן בסביבתו של פרמונט כאחד מעוזריו של הגנרל. בתום מלחמת האזרחים הקים מפעל להזהבת מסגרות של תמונות. כתוצאה מהפשרה האוסטרו-הונגרית של 1867 והקמת האימפריה האוסטרו-הונגרית חזר להונגריה, ובזילה עבד תחילה כעורך דין ואחרי 1887 כארכיונאי ראשי והיה חבר באגודת ההגנה הלאומית. רשימת המשתתפים ההונגרים במלחמת האזרחים האמריקנית גאבור בונה: גנרלים וקציני קבע במהפיכת 1848 בהונגריה : 1848-1949. בודפשט, 1983. רב-סרן יוז'ף הרטמן, האלוף, ראה עמוד 194. גיבורי לינקולן ההונגרים; השתתפותם של ההונגרים במלחמת האזרחים, 1865-1861 / מאת אדמונד ושווארי. וושינגטון הבירה, הפדרציה הרפורמית ההונגרית של אמריקה, 1939. יוזף קמינפי ראה עמודים 58, 135-136. (באנגלית) ו (בהונגרית) טיבדאר אץ' : הונגרים במלחמת האזרחים בצפון אמריקה 1861–1865. בודפשט, 1964. יוז'ף קמינפי. קורנל וידה: מווילאגוש לאפומטוקס: הונגרים במלחמת האזרחים האמריקאית. בודפשט,, 2011. יוזף קמניפי ראה עמודים 146–247. 11 + 1 יהודים הונגרים שתרמו לניצחון הצפון במלחמת האזרחים האמריקנית
צמד בכותרות (סרט, 1975)

צמד בכותרות (באנגלית: The Sunshine Boys) הוא סרט קומדיה אמריקאי משנת 1975, בבימויו של הרברט רוס, עם וולטר מתאו, ג'ורג' ברנס וריצ'רד בנג'מין בתפקידים הראשיים. התסריט נכתב על ידי ניל סיימון והוא מבוסס על המחזה שלו "נערי הזהב" ("The Sunshine Boys") משנת 1972. המחזה הועלה ב-2001 בישראל ביידישפיל בשם "די גאלדענע יאטן" בהשתתפות יעקב בודו ויעקב אלפרין וכן ב-2003 ו-2021 בשם "הקומיקאים" בהשתתפות מוני מושונוב ושלמה בר אבא. ב-1996 הופק סרט טלוויזיה לפי מחזה זה בכיכובם של וודי אלן ופיטר פאלק. וילי קלארק (וולטר מתאו) ואל לואיס (ג'ורג' ברנס) הם צמד בדרנים שהופיעו במשך 43 שנים בהצלחה כצמד "נערי הזריחה" ("The Sunshine Boys"). הם נפרדו בכעס לפני 11 שנים. וילי מנסה להופיע בקושי בפרסומות בעזרת אחיינו בן קלארק (ריצ'רד בנג'מין) שהוא גם הסוכן שלו. בן דואג לכל מחסורו, מביא לו אוכל ואת שבועון הבידור וראייטי אך וילי נכשל בכל ניסיון לקבל תפקיד בפרסומת. הוא גר בדירת חדר לא מסודר במלון. אל לואיס הוא כעת אלמן ומתגורר בבית בתו דוריס (קרול ארתור). רשת ABC מפיקה תוכנית על בדרני הוודביל ובן מקבל הצעה להופעה של וילי ואל במערכון תמורת 10.000 דולר. הוא מנסה לשכנע את וילי להופיע עם אל אך וילי שונא אותו מפני שבהופעות היה לפעמים מתיז עליו רוק ומכה באצבעו על חזהו. לבסוף הוא מסכים ובן נוסע לאל ומשכנע גם אותו להופיע עם וילי. הם מחליטים לבצע חזרות על מערכון "הרופא" אך מתווכחים כל הזמן. במערכון מגיע אל לרופא וילי, מקיש בדלת ווילי צריך לקרא "Come in" אך משנה זאת ל-"Enter". על זה מתחוללת מהומה ואל בורח משם. בן מיואש, כל יוקרתו תלויה במופע הזה. הוא נוסע לאל אך דוריס לא נותנת לו להיכנס. הוא מצליח לשוחח עם אל דרך החלון ומשכנע אותו להגיע לצילומים גם ללא חזרות. המערכון מתחיל ללא הפרעות. וילי הוא הרופא הנעזר באחות סקסית ושופעת חזה (לי מרדית). אל נכנס לקליניקה לא כחולה אלא כחוקר מס הכנסה. בתוך המערכון הוא מתחיל להתיז רוק על וילי ולהכות אותו באצבע. הם מתחילים לריב ומתחילה מהומה. אל נמלט באמצע הצילומים ווילי חוטף התקף לב. לאחר אשפוז חוזר וילי לדירתו ובן שוכר לו אחות מטפלת (רוזטה לנואר). הוא מציע לוילי לגור בביתו או לעבור לבית אבות מכובד עבור שחקנים קשישים. וילי מעדיף את האפשרות השנייה. אל מגיע לבקר אותו ומודיע לו לדאבונו כי גם הוא עובר לאותו בית אבות. הם מתחילים לשוחח ולריב שוב. פרס אוסקר לשחקן המשנה הטוב ביותר - ג'ורג' ברנס מועמדות לפרס אוסקר לשחקן הטוב ביותר - וולטר מתאו מועמדות לפרס אוסקר לתסריט המעובד הטוב ביותר - ניל סיימון מועמדות לפרס אוסקר לעיצוב ההפקה הטוב ביותר - אלברט ברנר, מרווין מרץ' מועמדות לפרס באפט"א לשחקן הטוב ביותר בתפקיד ראשי - וולטר מתאו מועמדות לפרס באפט"א לתסריט הטוב ביותר - ניל סיימון פרס גלובוס הזהב לסרט הטוב ביותר - קומדיה או מוזיקלי - הרברט רוס פרס גלובוס הזהב לשחקן הטוב ביותר - סרט קומדיה או מוזיקלי - ג'ורג' ברנס פרס גלובוס הזהב לשחקן הטוב ביותר - סרט קומדיה או מוזיקלי - וולטר מתאו פרס גלובוס הזהב לשחקן המשנה הטוב ביותר - סרט קולנוע - ריצ'רד בנג'מין מועמדות לפרס גלובוס הזהב לתסריט הטוב ביותר - ניל סיימון פרס גילדת הכותבים של אמריקה לתסריט המעובד הטוב ביותר - ניל סיימון "צמד בכותרות", במסד הנתונים הקולנועיים IMDb (באנגלית) "צמד בכותרות", באתר AllMovie (באנגלית) "צמד בכותרות", באתר Rotten Tomatoes (באנגלית) "צמד בכותרות", במסד הנתונים הקולנועיים KinoPoisk (ברוסית) קדימון לזוג בכותרות, באתר יוטיוב וילי קלארק ואל לואיס מתווכחים, באתר יוטיוב זוג בכותרות, באתר TCM נערי הזהב, ביידישפיל
כריסטין וורמות'

כריסטין אליזבת' וורמות' (באנגלית: Christine Elizabeth Wormuth; נולדה ב-19 באפריל 1969) היא פקידת ממשל אמריקאית, המכהנת כמזכירת הצבא של ארצות הברית, האישה הראשונה בתפקיד זה. טרם מינויה לתפקיד זה בידי נשיא ארצות הברית ג'ו ביידן, שירתה כתת-מזכיר ההגנה לענייני מדיניות בין השנים 2014–2016. וורמות' נולדה בשכונה לה חויה שבדרום קליפורניה, השוכנת בצפון העיר סן דייגו. לאחר שגדלה בקולג' סטיישן שבטקסס, השלימה את לימודיה הגבוהים בוויליאמס קולג' שבמסצ'וסטס עם תואר ראשון במדע המדינה. לאחר מכן השלימה באוניברסיטת מרילנד לימודי תואר שני במדיניות ציבורית. וורמות' הצטרפה לשירות הציבורי הפדרלי כעמיתת ניהול נשיאותי (PMF) בשנת 1995. היא בילתה את שש השנים שלאחר מכן כעובדת מדינה במחלקת ההגנה של ארצות הברית. בהמשך עבדה כיועצת ממשלתית ואחר כך כעמיתה בכירה במרכז ללימודים אסטרטגיים ובין-לאומיים. לפני שהועמדה לתפקיד תת-מזכיר ההגנה לענייני מדיניות, הייתה וורמות' חברה במועצה לביטחון לאומי של ארצות הברית כעוזרת מיוחדת לנשיא ומנהלת בכירה לענייני מדיניות ביטחון לאומי ואסטרטגיה צבאית. בין השנים 2009–2010 הייתה עוזרת הסגן הראשית למזכיר ההגנה עבור ענייני הגנת המולדת. וורמות' הייתה כאמור מועמדת הנשיא ברק אובמה כתת-מזכיר ההגנה לענייני מדיניות. ב-19 ביוני 2014 אישר הסנאט של ארצות הברית בהצבעה קולית את מינויה לתפקיד. בתפקיד זה תרמה וורמות' לפעולות מלחמה בטרור ועסקה ביחסי הגנה עם האיחוד האירופי, עם מדינות אסיה ובפרט זה המזרח התיכון. עם סיום כהונתה במחלקת ההגנה מונתה וורמות' למנהלת המרכז למדיניות לביטחון בין-לאומי ולמדיניות הגנה של מכון ראנד. בנובמבר 2020, לאחר הבחירות לנשיאות ארצות הברית שהתקיימו באותו החודש, התמנתה וורמות' לחברה מתנדבת בסוכנות הסקירה של צוות המעבר הנשיאותי של הנשיא הנבחר ג'ו ביידן והתמקדה בחילופי השלטון במחלקת ההגנה. ב-12 באפריל 2021 מינה הנשיא ביידן את וורמות' למזכירת הצבא ה-25 של ארצות הברית. היא האישה הראשונה המכהנת בתפקיד זה, אם כי לא המזכירה הראשונה בכוחות המזוינים שכן היו מספר מזכירות במחלקת חיל האוויר של ארצות הברית. מזכיר הצבא בממשל דונלד טראמפ, ראיין מקארתי, הביע תמיכה במועמדותה. ב-15 באפריל נשלחה מועמדותה אל הסנאט. ב-24 במאי עברה שימוע בפני ועדת הכוחות המזוינים של הסנאט. יומיים לאחר מכן, אישרה מליאת הסנאט פה אחד את מועמדותה לתפקיד, אך מנהיג סיעת הרוב צ'אק שומר מניו יורק ביקש לבטל את תוקף האישור, שקיבל גושפנקא רשמית שעות אחדות לאחר מכן. שומר לא נימק את החלטתו לעשות כן. למחרת הוסרה אבן הנגף, והמועמדות אושרה מחדש ב-27 במאי, שוב פה אחד. היא הושבעה לתפקיד למחרת. מדיה וקבצים בנושא כריסטין וורמות' בוויקישיתוף ג'קלין דיאז, Christine Wormuth Makes History As The 1st Female Secretary Of The Army, באתר NPR‏, 26 במאי 2021 (באנגלית) אנה פורסטר, Senate Confirms Obama Nominee Christine Wormuth as DoD Policy Chief, באתר .Executive Gov‏, 24 ביוני 2014 (באנגלית) Christine Wormuth Appointed Director of RAND International Security and Defense Policy Center, באתר מכון ראנד, 27 ביוני 2018 (באנגלית) רוברט ברנס, Biden nominee Wormuth would be first woman to lead Army, באתר AP‏, 12 באפריל 2021 (באנגלית) ג'וזף קול, Trump appointee endorses Christine Wormuth as Army secretary, באתר The Hill‏, 12 במאי 2021 (באנגלית) קונור או'בריאן, Senate confirms Wormuth as first female Army secretary — for real this time, באתר פוליטיקו, 27 במאי 2021 (באנגלית) צ'לסי קוקס, Christine Wormuth confirmed as first woman secretary of the Army, באתר USA Today‏, 27 במאי 2021 (באנגלית)
Thot Shit

"Thot Shit" הוא סינגל של הראפרית האמריקאית מייגן די סטליון. הוא יצא לאור ב-11 ביוני 2021, בהוצאת חברות התקליטים 1501 סרטיפייד אנטרטיינמנט ו-300 אנטרטיינמנט. "Thot Shit" נכלל במספר רשימות סוף שנה של השירים הטובים ביותר של 2021. מגזין המוזיקה והתרבות BBC סיקר את השירים והאלבומים שיצאו לאור בשנת 2021, וכלל את השיר ברשימתם "21 האלבומים/השירים הטובים ביותר של 2021 ׁ(דירוג של אלבומים ושירים)" במקום ה-14. השיר קיבל מועמדות בטקס פרסי גראמי ה-64 בקטגוריה "ביצוע הראפ הטוב ביותר". באפריל 2021 הכריזה מייגן די סטליון על הפסקה זמנית מעשיית מוזיקה. עם חזרתה, ב-6 ביוני 2021, הכריזה על חזרתו של האלטר אגו שלה "טינה סנואו", תחתיו הוציאה את המיני-אלבום Tina Snow בשנת 2018, בציוץ בטוויטר, לצד טיזר קצר לסינגל. יום למחרת, הכריזה על שם הסינגל, עטיפתו ותאריך צאתו. מנקפרר קונטה מרולינג סטון כינה את השיר כ"פיצוץ קולי ויזואלי של מיניות, גאווה ורעיונות" מלא "זינגרים חדים", והוסיף כי "הטון והכנות" שלה בשיר שילבו את "הראפ הכבד שלה" עם "תחושת המטרה החזקה שהיא פיתחה כאישה שהותקפה והושמדה בגלל העוז והכנות שלה". שאנון מרלו מ-Jezebel כינה את השיר "באנגר מוחלט שהוא כל הדברים הטובים ב-Vax/Hot Girl Summer". מגזין פיצ'פורק שיבח את השיר ואף העניק לו את תואר "הרצועה החדשה הטובה ביותר". הווידאו קליפ של השיר, בבימויו של אייבי פרי, יצא ביום צאת הסינגל. יממה לפני צאתו, מייגן די סטליון פרסמה טיזר לשיר, יחד עם סרטון של די ג'יי חאלד מופתע, שהפך לתופעת אינטרנט. את צאתו של הקליפ הקדים שידור חי שהנחתה די סטליון. מידע על הסינגל "Thot Shit" באתר מיוזיק בריינז מילות השיר "Thot Shit" באתר Genius סרטון השיר "Thot Shit" באתר יוטיוב מייגן פיט, ג'וליאן מייסון, ג'ושוע פארקר "The 21 best albums and songs of 2021". BBC News (באנגלית בריטית). 2021-12-23. נבדק ב-2022-07-02. Megan Thee Stallion Announces She's Taking a Break From Music & 'Recharging', Billboard (באנגלית) Yohance Kyles, Megan Thee Stallion Set To Return From Self-Imposed Hiatus As Tina Snow, AllHipHop, ‏2021-06-07 (באנגלית אמריקאית) https://twitter.com/theestallion/status/1401570223396818948, Twitter Madison Bloom, Megan Thee Stallion Announces New Song “Thot Shit”, Pitchfork (באנגלית אמריקאית) Conteh, Mankaprr (11 ביוני 2021). "Megan Thee Stallion's 'Thot Shit' Boasts the Best Music Video of the Year So Far". Rolling Stone (באנגלית). נבדק ב-13 ביוני 2021. {{cite web}}: (עזרה) Reynolds, Megan; Juzwiak, Rich; Escobedo Shepherd, Julianne; Melero, Shannon (11 ביוני 2021). "Megan Thee Stallion Just Dropped the Hot Vax Summer Anthem". Jezebel (באנגלית אמריקאית). נבדק ב-13 ביוני 2021. {{cite web}}: (עזרה) Zhang, Cat (11 ביוני 2021). ""Thot Shit" by Megan Thee Stallion". Pitchfork (באנגלית). נבדק ב-13 ביוני 2021. {{cite web}}: (עזרה) Elibert, Mark (10 ביוני 2021). "DJ Khaled Confirms The Return Of Tina Snow In Megan Thee Stallion's 'Thot Shit' Music Video". HipHopDX (באנגלית). נבדק ב-12 ביוני 2021. {{cite web}}: (עזרה) Spencer, Nailah (10 ביוני 2021). "Megan Thee Stallion Hosts Live Stream For Premiere of "Thot Sh*t"". The Source (באנגלית). נבדק ב-13 ביוני 2021. {{cite web}}: (עזרה) https://twitter.com/chartdata/status/1401933183453704197, Twitter
תחנת ודנ"ח

תחנת ודנ"ח (ברוסית: ВДНХ) היא תחנת הרכבת התחתית של מוסקבה בקו קלוז'סקו-ריז'סקאיה. תחנת ודנ"ח נפתחה ב-2 במאי 1958 וממוקמת על גבול הרבעים אוסטנקינו ואלכסייבסקי. התחנה מקושרת במעבר עם תחנת ויסטבוצ'ני צנטר של המונורייל.היא נמצאת בעומק של 53.5 מטר מתחת לפני הקרקע. בזמן פתיחת התחנה, היא הייתה התחנה העמוקה ביותר במטרו של מוסקבה. היא נשארה כזו עד ל-30 בדצמבר 1979, אז נפתחה תחנת מרקסיסטסקאיה, ששוכנת בעומק של 60 מטר. התחנה קיבלה את שמה מממרכז ירידים ותערוכות בינלאומי (ודנ"ח), הנמצא בקרבה. לובי צפוני מבט על לובי צפוני אנדרטת כובשי החלל ומגדל אוסטנקינו מדיה וקבצים בנושא תחנת ודנ"ח בוויקישיתוף http://www.visit-plus.com/ru/node/5121 ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
אינפיניטי QX55

אינפיניטי QX55 (באנגלית: Infiniti QX55) היא מכונית קומפקטית במרכב קורסאובר קופה, שמיוצרת על ידי אינפיניטי משנת 2021. היא הוצגה בנובמבר 2020 והגיעה לישראל ב-13 ביולי 2022. היא המתחרה של אאודי Q5 ספורטבק, ב.מ.וו X4, מרצדס-בנץ GLC-קלאס קופה. העיצוב החיצוני של ה-QX55 דומה ממש ל-QX50 אך נותן מראה ספורטיבי יותר עם גריל כרום עצום בחזית, חישוקי הגלגלים בקוטר 20 אינץ', עיצוב ספורטיבי יותר לפגושים מלפנים ומאחור, עיצוב חדש ומודרני יותר לפנסים מאחור עם חתימת תאורה ייחודית המורכבת מ-45 נורות LED, גג המשתפל לאחור בחדות יחסית המעניק לדגם את מראה הקופה. בפנים אין כמעט שום שינוי מה-QX50 והפנים כולל שני מסכי מגע מרכזיים בקוטר 7 ו-8 אינצ'ים. ה-QX55 כוללת מנוע בנזין בנפח 2.0 ליטר טורבו המספק כ-271 כ"ס ב-5,600 סל"ד ומומנט מרבי של 38.7 קג"מ בין 1,600 ל-4,800 סל"ד. תיבת הילוכים רציפה. נתון התאוצה מ-0 ל-100 קמ"ש עומד על 7.1 שניות ומהירות מרבית של 225 קמ"ש. צריכת הדלק המשולבת עומדת על 9.4 ליטר לכל 100 ק"מ. למנוע יחס דחיסה משתנה בין 8:1 כאשר הטורבו בגדישה מלאה ועד ל-14:1 לטובת נסיעה חסכונית יותר. מבט לפגוש הקדמי מבט לפגוש האחורי מבט לצד מדיה וקבצים בנושא אינפיניטי QX55 בוויקישיתוף אתר האינטרנט הרשמי של אינפיניטי QX55 (באנגלית אמריקאית) אינפיניטי QX55 החדש נחשף - קרוסאובר קופה, באתר קארטיוב, ‏18 בנובמבר 2020 אלדד מנורי, נחשף אינפיניטי QX55 החדש 2021, באתר פורטל הרכב גיר, ‏18 בנובמבר 2020 cartube, אינפיניטי QX55 קופה 2022 בישראל - מחיר החל מ-349,990 שקל, באתר cartube אינפיניטי QX55 - מפרט טכני מלא, באתר קארטיוב
אימרה ואלקו

אימרה ואלקו (במקור ויינפלד, בהונגרית: Valkó Imre; אבון, 1 בספטמבר 1902 – בוסטון, ארצות הברית, 2 במרץ 1975) היה כימאי קולואידי (כימיה פיזיקלית), כימאי טקסטיל יהודי-הונגרי. הוא היה אחיהם הגדול של אישטוואן פאל ואלקו מהנדס מכונות ושל איבאן פטר ואלקו פיזיקאי ומהנדס חשמל. אימרה ואלקו נולד במשפחה יהודית כבנם של הפקיד הנריק ואלקו (ויינפלד) (1866–1936) ושל אנה סלשי (1880–1939). הוא סיים את לימודי התיכון שלו בגימנסיה הריאלית פרנץ קלצ'יי בבודפשט, ומשם המשיך לאוניברסיטת וינה. בשנים 1928–1929 היה מהנדס מחקר ב"מפעל שרף השיפון ההונגרי" בבודפשט. בין השנים 1929 לבין 1938 היה חוקר במעבדת אי גה פארבן (IG Farbenindustrie) בלודוויגסהאפן. בשנת 1939 הוא ומשפחתו היגרו לקנדה מפני הפאשיזם. הם התיישבו בארצות הברית בשנת 1942, שם עמד לראשונה בראש מעבדת המחקר ב- Drew Co., ואחר כך היה פרופסור ב- Lynn Vocational and Technical Institute ואחר כך במכון הטכנולוגי של מסצ'וסטס הוא היה חבר באקדמיה בניו יורק. בשנותיו האמריקניות עסק בעיקר בכימיה של טקסטיל. רעייתו הייתה הרמינה הרמינגהאוס, איתה התחתן ב-19 באוגוסט 1935 בבודפשט. אלקטרוכימיה של קולואידים. וינה, 1929. (עם וולפגנג פאולי) כימיה קולואידית. לייפציג, 1933. (עם וולפגנג פאולי) כימיקלים קולואידים בתעשיית הטקסטיל. ברלין, 1937. Elektrochemie der Kolloide. Wien, 1929. (Wolfgang Pauli mit) Kolloidchemie der Eiweisskörper. Leipzig, 1933. (Wolfgang Pauli mit) Kolloidchemische Grundlagen der Textilveredlung. Berlin, 1937. Emery I. Valko 1902 - 16th Olney Medalist 1959 (Textile Industry History) (באנגלית) נתוניו במוזיאון הספרותי פטפי היסטוריה - לוח שנה של מלומדים - אימרה ואלקו צ'ונגור קיש: קרוניקה פרנץ נאג': לקסיקון מדעי הונגרי מא' עד ת' Az engedélyt tartalmazó BM rendelet száma/évszáma: 5826/1905. Forrás: MNL-OL 30808. mikrofilm 757. kép 3. karton. Névváltoztatási kimutatások 1905. év 51. oldal 40. sor "Házasságkötési bejegyzése a Budapest VI. kerületi polgári házassági akv. 1491/1935. folyószáma alatt".
קאדילק לירק

קאדילק לירק (באנגלית: Cadillac Lyriq) היא מכונית יוקרתית חשמלית במרכב קרוסאובר בעלת חמישה מקומות, שמיוצרת על ידי קאדילק ממרץ 2022. היא הוצגה לראשונה כמכונית קונספט באוגוסט 2020 וגרסת הייצור הוצגה באפריל 2021. הלירק היא המכונית החשמלית הראשונה של קאדילק. העיצוב החיצוני של הלירק מזכיר מרכב קופה אך אינו קופה, פנים המכונית מציג עידן חדש לרכבי קאדילק ובמיוחד לג'נרל מוטורס שהתחילה עם העידן החשמלי לא מזמן, פנים המכונית כולל מסך מגע מרכזי המציג את המולטימדיה וגם את לוח המחוונים בקוטר 33 אינץ'. גם על ההגה ישנם כפתורי מגע ובקצה העליון של ההגה יש פס תאורה המסמן עבור הנהג את פעולת מערכת הנהיגה האוטונומית בנסיעה בכבישים מהירים לאורך קילומטרים. עם חשיפתה מציעה קאדילק רק מערכת הנעה אחת, אך בשנת 2023 יצטרפו מערכות הנעה נוספות וחזקות יותר. RWD: מנוע חשמלי אחורי המספק 350 כ"ס ומומנט מרבי של 44.8 קג"מ. סוללת ליתיום יון בקיבולת 100 קילוואט שעה המאפשרת טווח נסיעה חשמלי של 502 ק"מ בתקן EPA האמריקאי. את הסוללה ניתן לטעון במטען ביתי בקיבולת 19.2 קילוואט או במטען ציבורי מהיר בקיבולת 190 קילוואט, הטענה במשך 10 דקות במטען המהיר מוסיפה 122 ק"מ וטעינה ביתית של שעה תוסיף כ-83 ק"מ. מדיה וקבצים בנושא קאדילק לירק בוויקישיתוף אתר האינטרנט הרשמי של קאדילק לירק (באנגלית) אתר האינטרנט הרשמי של קאדילק לירק רון ג'ראד, קאדילאק ליריק - העתיד החשמלי של קאדילק, באתר פורטל הרכב גיר, ‏09 באוגוסט 2020 קאדילק לירק 2022 החשמלי נחשף בגרסת ייצור, באתר קארטיוב, ‏21 באפריל 2021 קאדילק לירק החשמלי נחשף, באתר פורטל הרכב גיר, ‏22 באפריל 2021 קאדילק ליריק נחשף - הרכב החשמלי הראשון של קאדילק, באתר קארטיוב, ‏07 באוגוסט 2020 cartube, קאדילק חושפת את המחירים והטווח של הליריק החשמלי, באתר cartube
Chain My Heart

"Chain My Heart" (בעברית: כבל את ליבי) הוא סינגל שהוקלט על ידי התקליטן הגרמני, טופיק ביחד עם הזמרת-יוצרת האמריקאית ביבי רקסה. השיר יצא לאור ב-11 ביוני 2021, על ידי חברת התקליטים וירג'ין רקורדס, כסינגל שלא מתוך אלבום. נכון לאוגוסט 2021, השיר הושמע למעלמה מ-17 מיליון פעמים בספוטיפיי. הווידאו קליפ של הסינגל, בבימויו של הבמאי ג'ייסון לסטר, הועלה לחשבון היוטיוב של טופיק ב-13 ביולי 2021. נכון לאוגוסט 2021, הווידאו קליפ נצפה למעלה מ-2.3 מיליון פעמים. מידע על הסינגל "Chain My Heart" באתר מיוזיק בריינז סרטון השיר "Chain My Heart" באתר יוטיוב מידע על השיר "Chain My Heart" באתר iTunes מידע על השיר "Chain My Heart" באתר ספוטיפיי מידע על הרצועה "Chain My Heart" באתר ספוטיפיי מידע על השיר "Chain My Heart" באתר טיידל #ChainMyHeart with @topicmusictv out Friday ⛓️❤️ Click the link for a preview, twitter (באנגלית) (ארכיון) Chain My Heart, נבדק ב-2021-08-02 Topic x Bebe Rexha - Chain My Heart (Official Music Video), נבדק ב-2021-08-02 Offizielle Deutsche Charts - Offizielle Deutsche Charts, www.offiziellecharts.de Chain My Heart, Billboard Chain My Heart - Single by Topic, Bebe Rexha, ארכיון מ-2021-06-11, נבדק ב-2021-06-11 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.